Það seldist upp í bæði tímahólfin á skíðasvæðinu í Bláfjöllum á einum og hálfum klukkutíma eftir að sala hófst í morgun. Rekstrarstjórinn segir skíðafólk virða allar reglur vel, fjallið iði af lífi og ánægjan skíni úr hverju andliti. Hópur þeirra sem stundi gönguskíði hafi margfaldast á skömmum tíma.
Á skíðasvæðinu í Bláfjöllum er nú lítill sem enginn vindur og tveggja stiga frost. Það er fullt í öllum lyftum og Einar Bjarnason, rekstrarstjóri skíðasvæðisins segir færið vera frábært.
Þetta getur ekki orði betra nema ef þú getur reddað mér tveimur metrum meira af snjó þá væri ég rosa ánægður.
Fólkið virði fjarlægðarmörkin vel og sé með grímur. Veitingaskálinn er lokaður en þar er bara opið inn á salernin. 500 manns mega vera í fjallinu í einu og selt er inn í tvö slott annað frá 10-1315 og hitt frá 1330 til 1700. Miðasalan fer fram á netinu og þar selst allt upp á dögum eins og þessum.
Klukkan hálf níu var uppselt og það er rosalega asnalegt að vinna á skíðasvæði og svara svo símanum og segja nei það er uppselt og þú mátt ekki koma á skíði. En svona er þetta bara ennþá. En við erum í skýjunum og skíðafólkið líka.
Einar segir raðirnar í lyfturnar ekki svo langar.
Ætli að þetta taki ekki svona fjórar mínútur. Við þurfum bara eiginlega að knús þetta þríeyki fyrir að leyfa okkur að opna. Maður er frekar ánægður með þau. Það er bara verst að það má ekki heheh. Það er það versta við það.
Fjöldi þeirra sem stunda gönguskíði hefur margfaldast.
Svo finnst mér á svona síðustu tveimur árum og sérstaklega núna í haust bara algjör sprengja. Ég er búin að heyra sölutölur úr búðum þar sem þeir eru búnir að selja yfir 1000 pör af gönguskíðum. Þetta er alveg bara meiriháttar að þetta skuli vera að gerast. Það koma hérna hundruð manna á hverjum degi á gönguskíði orðið. Það er ótrúlegt hvað þetta er búið að stækka á fáum árum og og það er bara æðislegt að sjá þetta gerast.